

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 400-08/16-01/8**

**URBROJ: 2198/31-02-18-21**

**Gračac, 12. srpnja 2018. g.**

Na temelju odredbe članka 110. Zakona o proračunu („Narodne novine” br. 87/08, 136/12 i 15/15), članka 82. Pravilnika o proračunskom računovodstvu i računskom planu („Narodne novine” 124/14, 115/15, 87/16 i 3/18) i članka 32. Statuta Općine Gračac (˝Službeni glasnik Zadarske županije“ br. 11/13, „Službeni glasnik Općine Gračac“ br. 1/18), Općinsko vijeće Općine Gračac na 8. sjednici održanoj 12. srpnja 2018. donijelo je

**ODLUKU**

**o raspodjeli rezultata poslovanja**

**za 2017. godinu**

**Članak 1.**

Ovom se odlukom utvrđuje namjena i raspodjela ostvarenog viška prihoda u Godišnjem izvještaju o izvršenju proračuna Općine Gračac za 2017. godinu.

**Članak 2.**

Stanja na osnovnim računima podskupine 922, na dan 31. prosinca 2017. godine utvrđena su kako slijedi te uključuju i stanja proračunskih korisnika:

|  |  |  |
| --- | --- | --- |
| Broj računa | Naziv računa | Stanje 31.12.2017. |
|  92211 | Višak prihoda poslovanja | 5.022.269,55 |
| 92222 | Manjak prihoda od nefinancijske imovine | -4.705.788,62 |
|  92223 | Manjak primitaka od financijske imovine | -172.945,00 |
|  | Višak prihoda i primitaka za prijenos u sljedeće razdoblje | 143.535,93 |

Raspoloživim ostvarenim viškom prihoda poslovanja na računu 92211 (tablica iz članka 2.) u iznosu od 5.022.269,55 kn pokriva se manjak prihoda od nefinancijske imovine u iznosu od 4.705.788,62 kn na računu 92222, te manjak primitaka od financijske imovine u iznosu od 172.945,00 kn na računu 92223.

**Članak 3.**

Na računu 92211 višak prihoda poslovanja ostaje 143.535,93 kn za prijenos te će se rasporediti u plan Izmjena i dopuna proračuna Općine Gračac za 2018. godinu.

**Članak 4.**

Ova Odluka stupa na snagu osmoga dana od dana objave u „Službenom glasniku Općine Gračac“.

 **PREDSJEDNIK:**

 **Tadija Šišić, dipl. iur.**